བུ་སྤུན་གསུམ།
སྔོན་རྒྱལ་གཞིས་ཞིག་གི་འབངས་སུ་རྒན་མོ་ཞིག་ལ་བུ་མོ་སྤུན་གསུམ་
ཡོད་པར་བུ་མོ་རྒན་པས་ང་རྒྱལ་པོའི་བཙུན་མོ་བྱེད་རྒྱུ་བྱུང་ན་ངས་དམག་མི་བརྒྱ་
ཐམ་པའི་དམག་གོས་ཉིན་གཅིག་ལ་འཐག་ཐུབ་ཟེར། བུ་མོ་འབྲིང་བས་ང་རྒྱལ་
པོའི་བཙུན་མོ་བྱེད་རྒྱུ་བྱུང་ན་ངས་དམག་མི་བརྒྱ་ཐམ་པའི་ཁ་གཏད་ང་གཅིག་
པོས་གཅོག་ཐུབ་ཟེར། བུ་མོ་ཆུང་བས་ང་རྒྱལ་པོའི་བཙུན་མོ་བྱེད་རྒྱུ་བྱུང་ན་ངས་
བཙའ་ཐེངས་གཅིག་ལ་བུ་གསུམ་བཙའ་ཐུབ་ཅེས་ཟེར་རོ། །རིང་པོར་མ་འགོར་
བར་སྐད་ཆ་དེ་དག་རྒྱལ་པོའི་བློན་པོ་ཞིག་གི་རྣ་ལམ་དུ་སོང་ནས་རྒྱལ་པོར་རྒན་
མོའི་བུ་མོ་གསུམ་གྱིས་རྒྱལ་པོར་སེམས་ཆགས་འདུག་བྱས་པས། རྒྱལ་པོས་ཇི་
ལྟར་ཆགས་འདུག་གམ་ཞེས་དྲིས་པས། བློན་པོས་བུ་མོ་གསུམ་གྱིས་བཤད་པའི་
སྐད་ཆ་དག་སྲོང་པོར་བཤད། དེ་ནས་དུས་གང་ཙམ་ཞིག་ལ་རྒྱལ་གཞིས་དེར་
དམག་ལངས་གྲབས་བྱེད་པ་དང༌ཐུག་པས་དེ་ཕྲལ་རྒྱལ་པོས་རྒན་མོའི་བུ་མོ་
གསུམ་ཕོ་བྲང་དུ་གདན་དྲངས། དང་ཐོག་བུ་མོ་རྒན་པ་རྒྱལ་པོའི་མདུན་དུ་བོས་
ནས་ཉིན་གཅིག་ལ་དམག་མི་བརྒྱ་ཐམ་པའི་དམག་གོས་འཐག་ཐུབ་མིན་ལྟ་
སྐབས། བུ་མོ་རྒན་པས་ཉིན་གཅིག་ལ་དམག་གོས་བརྒྱ་ཐམ་པ་འཐག་རྒྱུ་ལྟ་
ཞོག་དམག་གོས་གཅིག་ཀྱང༌འཐག་མི་ཐུབ་པར་ལུས། དེ་ནས་དམག་ལངས་
པས་རྒྱས་པོས་ཡང་བུ་མོ་འབྲིང་བ་བོས་ནས་དམག་མི་བརྒྱ་ཐམ་པའི་ཁ་གཏད་
གཅོག་ཏུ་བཅུག་སྐབས་དམག་མི་གཅིག་གི་ཁ་གཏད་ཡང་མི་ཆོག་པར་ལུས། དེ་
-35-

ལྷ་སའི་དམངས་ཁྲོད་སྒྲུང་གཏམ།
ནས་བུ་མོ་ཆུང་བས་དུས་གཅིག་ལ་བུ་གསུམ་བཙས་ཟེར་བས་དེར་ཚོད་བལྟ་བྱེད་
དགོས་ན་སྔོན་ལ་རྒྱལ་པོ་དང་མཉམ་དུ་མ་བསྡད་ན་མི་འགྲིག་ཟེར་ནས་དགོང་མོ་
གཅིག་རྒྱལ་པོ་དང༌མཉམ་དུ་འགྲོགས་པས་བུ་མོའི་ལུས་སུ་མངལ་འཁོར། དེ་
ནས་བགྲང་བྱ་འགའ་འདས་རྗེས་བུ་མོར་ཕྲུ་གུ་གཉིས་དང་བུ་མོ་གཅིག་སྐྱེས་སོ།།
སྐབས་དེར་བུ་མོ་རྒན་པ་དང་འབྲིང་བ་གཉིས་རྒྱལ་པོའི་བཙུན་མོར་མ་
འཁོད་པས་སེམས་གཏིང་དུ་ཁོང་ཁྲོ་ཆེན་པོ་ལངས་པ་དང་ཕྲག་དོག་གི་མེ་ལྕེ་ཡང་
རབ་ཏུ་འབར་བཞིན་ཡོད་པས་ཁོང་གཉིས་ཀྱིས་བུ་མོ་ཆུང་བ་ན་ཟུག་གི་མནར་
བའི་སྐབས་དང་བསྟུན་ནས་ཕྲུ་གུ་གསུམ་པོ་དེ་སྒམ་ཞིག་གི་ནང་བཅུག་ནས་ཆུ་ལ་
བསྐྱུར་བ་དང་བུ་མོ་ཆུང་བའི་མལ་སར་ཁྱི་ཕྲུག་གསུམ་བཞག་ནས༌ཕྲལ་མར་
རྒྱལ་པོའི་གམ་དུ་བཅར་ནས་བུ་མོ་ཆུང་བར་ཕྲུ་གུ་གསུམ་སྐྱེ་རྒྱུ་ལྟ་ཞོག་ཁྱི་ཕྲུག་
གསུམ་སྐྱེས་འདུག་ཅེས་གསོལ་བས། རྒྱལ་པོ་རབ་ཏུ་ཁྲོས་ནས་ད་དཔེ་སྲིད་ཀྱི་
མ་རེད་དམ། ཕྲུ་གུ་བུ་མོ་གསུམ་སྐྱེས་ཀྱང་སྐྱོན་མེད། ཡིན་ནའང་ཁྱི་ཕྲུག་གསུམ་
པོ་ ང་ དང་ མོ་ དངོས་ སུ་ བསྡད་ པ་ ལས་ བྱུང་ ཟེར་ ནས་ ཁྱི་ ཕྲུག་ གསུམ་ ལ་ ཁ་
གཏགས་ཏེ་བུ་མོ་ཆུང་བ་བཙོན་དུ་བཅུག་ནས་བུ་མོ་རྒན་འབྲིང་གཉིས་བཙུན་
མོར་བླངས། དེའི་སྐབས་ཆུ་ལ་སྐྱུར་བའི་སྒམ་དེ་རྒྱལ་གཞིས་ཀྱི་ནུབ་རིར་འཇའ་
འོད་ཀྱི་གུར་དཀར་ཕུབ་པའི་མཚམས་པ་ཞིག་ཡོད་པ་དེ་ཞོགས་པའི་གཏོར་ཆུ་
ལེན་པར་ཡོང་བ་དང་ཐུག དེ་ཕྲལ་མཚམས་པས་སྒམ་དེ་ཅི་ཞིག་ཡིན་ནམ་
བསམ་ནས་ཁྱོད་བཟང་ན་གཡས་སྐོར་གསུམ་རྒྱོབ་ནས་ངའི་གམ་དུ་ཤོག ངན་ན་
གཡོན་སྐོར་གསུམ་རྒྱོབ་ནས་ཆུ་མོའི་གཞུང་ལ་ཁྱེར་སོང་ཞེས་བཤད་པས་སྒམ་
དེས་སྐོར་བ་གཡས་སྐོར་གསུམ་བརྒྱབ་ནས་མཚམས་པ་དེའི་འགྲམ་དུ་འཁྱེར་
-36-

ཡོང་། མཚམས་པས་སྒམ་ཆུང་དེ་ཆུའི་ནང་ནས་སྐམ་སའི་ཐོག་བཞག་རྗེས་སྒམ་
སྒོ་ཕྱེ་ནས་ལྟ་སྐབས་དེའི་ནང་དུ་ཕྲུ་གུ་དམར་འབྱར་ཡིད་དུ་འོང་བ་བུ་གཉིས་དང་
བུ་མོ་གཅིག་ཟིལ་པ་ཁྲུམ་ཁྲུམ་དུ་ཡོད་པ་རིག་སྐབས་མཚམས་པ་ཧང་སངས།
ཡིན་ནའང་ད་ངས་སྔོན་ལ་ལེགས་ཉེས་ཀྱི་དབྱེ་བ་བྱས་ཟིན་པས་དེ་དག་འཚོ་སྐྱོང་
བྱ་དགོས་སྙམ་ནས་ཕྲུ་གུ་གསུམ་པོ་གུར་ནང་དུ་ཁྱེར་ནས་གསོས་སོ། །
དེ་ནས་དུས་ཀྱི་བགྲང་བྱ་འགའ་འདས་རྗེས་ཕྲུ་གུ་གསུམ་པོ་ནར་སོན་པ་
དང་རྒྱུན་དུ་ཁོང་ཚོ་གསུམ་ཁྲོད་ཀྱི་བུ་མོ་དེས་ཀྱང་ཕོ་ཆས་ཁོ་ན་སྤྲོད་ཀྱི་ཡོད་པས་
ན་ཕོ་གཞོན་སྟག་ཤར་གསུམ་དུ་སྣང་ངོ་། །དུས་གང་འཚམ་སོང་དུས་མཚམས་པ་
ལོ་ན་རྒས་པར་གྱུར་ནས་ཉིན་ཞིག་ཁོང་གིས་ཁོ་ཚོ་གསུམ་ཐང་ཆེན་མོ་པད་མའི་
ཐང་ཞེས་པར་ཁྲིད་ནས་འཁར་རྒྱུག་སྦ་དཀར་གྱིས་ས་ལ་རི་མོ་བྲིས་ནས་དེ་ཁྱེད་
ཚོའི་སྡོད་ཁང་ཡིན་ནོ། །དེ་ཁྱེད་ཚོའི་གསོལ་ཐབ་ཡིན་ཟེར་ནས་མི་ཁྱིམ་ལ་
དགོས་པའི་འདོད་ཡོན་ཚང་མ་རི་མོ་བྲིས་ཏེ། ད་ཁྱོད་གསུམ་ནས་གཅིག་མེད་ན་
གཉིས་ཀྱིས་ཟ་མ་ཟ་མི་ཆོག་པར་མཉམ་ཟ་བྱེད་དགོས། གཉིས་མེད་ན་གཅིག་
གིས་ཐོན་མི་ཆོག་པར་མཉམ་ཐོན་བྱེད་དགོས། གཅིག་ཤི་ན་གཉིས་སྡོད་མི་ཆོག་
མཉམ་ཤི་བྱེད་དགོས། དེ་བཞིན་ཁྱོད་ཚོ་ཟ་ན་མཉམ་ཟ། གྱོན་ན་མཉམ་གྱོན།
འཐུང་ན་མཉམ་འཐུང་། འགྲོགས་ན་མཉམ་འགྲོགས་བཅས་བྱེད་དགོས་ཞེས་
ཞལ་ཆེམས་བཞག་ནས་སྐུ་ཞིང་ལ་ཐད་དོ། །
དེ་ཕྲལ་སྔར་བྲིས་པའི་རི་མོ་དེ་ནས་ཁང་བཟང་ལྟ་བས་ཆོག་མི་ཤེས་པ་
ཞིག་ཆག་ནས་ཁོང་གསུམ་དེའི་ནང་དུ་ཡབ་མཚམས་པའི་ཞལ་ཆེམས་ཇི་བཞིན་
འཚོ་གནས་སུ་རོལ། དེ་ནས་ཁོ་ཚོ་ལོ་ལྟར་ཚོང་དུས་ལ་ཚོང་རྒྱག་པར་འགྲོ་བཞིན་
-37-

ལྷ་སའི་དམངས་ཁྲོད་སྒྲུང་གཏམ།
ཡོད་པ་དང་། ཁོང་གསུམ་གྱིས་ཚོང་ལ་འགྲོ་སྐབས་རྟ་དཀར་པོ་གཞོན་དུས་གོས་
དཀར་པོ་གྱོན་པ་སོགས་བྱེད་ཀྱི་ཡོད་སྐབས་ཉིན་ཞིག་རྒྱལ་གཞིས་སུ་ཡོད་པའི་
བུ་མོ་རྒན་འབྲིང་གཉིས་ཀྱིས་རིག་ནས་དེ་སྔར་ཆུ་ལ་བསྐྱུར་བའི་ཕྲུ་གུ་གསུམ་པོ་
ཡིན་པ་ཤེས། དེའི་ཚེ་རྒྱལ་གཞིས་ཀྱི་ཨ་མཆོད་ཞིག་ཡོད་པ་དེ་དང་ཇུས་ངན་
གཤམས་ཏེ་བུ་སྤུན་གསུམ་བཀྲོངས་ཐབས་བྱས། ཉིན་ཞིག་ཨ་མཆོད་དེས་ཟས་
རིགས་ལ་དུག་སྦྱར་བ་ཞིག་ཁྱེར་ནས་གྲུབ༌པའི༌ཆས༌སྤྲད༌ནས༌ཁོང༌ཚོ༌སྡོད༌ས་
དེར་སོང་། བདག་གང་སར་གནས་སྐོར་དུ་སྐྱོད་མཁན་ཞིག་ཡིན་པས་དེ་སྔོན་
འདི་གར་ཅི་ཡང་རིགས་རྒྱུ་མི་སྣང་ད་ཆ་བ་གམ་ཡིད་དུ་འོང་བ་དེ་འདྲ་ཞིག་མིག་
གི་བདུད་རྩིར་སྣང་རྒྱུ་འདུག་པས་ཁྱད་རེ་མཚར་བ་མ་ཟད་ཁྱེད་ཚོ་ཀྱང་མཐོང་བ་
ཙམ་གྱིས་ཆོས་ལ་དད་པ་ཞིག་ཏུ་སྣང་བས་བདག་གིས་གནས་བསྐོར་བའི་བྱིན་
རླབས་དེ་དག་སྟེར་གྱི་ཡིན་ཞེས་ཟས་དུག་སྦྱར་བ་དེ་སྤྲད། དེ་དུས་བུ་རྒན་པ་ཚོང་
ལ༌སོང༌ནས༌ནང༌དུ༌བུ༌འབྲིང༌ཆུང་གཉིས་ལས་བསྡད་མེད། ཁོང་གཉིས་ཀྱིས་
ཁྱེད་ཀྱིས་བྱིན་རླབས་གནང་བར་ཐུགས་རྗེ་ཆེ། འོན་ཀྱང་ངེད་གཉིས་ཀྱི་གཅེན་
པོ་མེད་པས་ཡབ་ཀྱི་བཀའ་ལྟར༌ན་གཅིག་མེད་ན་གཉིས་ཀྱིས་ཟ་མི་ཆོག་པས་
གཅེན་པོ་སླེབས་ཕྲལ་མཉམ་དུ་སྤྱོད་བྱས་པས། ཨ་མཆོད་ཀྱིས་དེ་ཕྲལ་འོ་དེ་འདྲ་
ཡིན་ན་ཁྱོད་ཚོ་སྤུན་གསུམ་མཉམ་དུ་འཛོམས་སོང་ན་མཆོད་ནའང་འགྲིག་ཅེས་
ཟེར་ནས་ཕོ་བྲང་དུ་ལོག་སོང་ངོ་། །
དེ་ནས་ཁོ་པ་རྒྱལ་གཞིས་སུ་འབྱོར་ནས་བུ་མོ་རྒན་འབྲིང་གཉིས་ལ་ཁྱོད་
གཉིས་སེམས་ཕྲལ་བྱེད་དགོས་མེད་ད་ཁོ་གསུམ་ཤི་རྒྱུ་གཏན་འཁེལ་ཡིན་ཞེས་
བརྗོད་པས་བཙུན་མོ་གཉིས་ཡིད་རབ་ཏུ་དགའ་བར་གྱུར། བུ་རྒན་པ་ཚོང་ནས་
-38-

ལོག་རྗེས་ནུ་བོ་གཉིས་ཀྱིས་ད་གིན་ཨ་མཆོད་ཞིག་ཡོང་བའི་གནས་ཚུལ་བཤད་
པ་དང་བྱིན་རླབས་རྩ་ཆེན་དེ་ཅི་བྱེད་ཅེས་དྲིས་པས། གཅེན་པོས་ཡབ་དམ་པས་
ང༌ཚོར༌དང༌ཐོག་ཞལ་ཆེམས༌བཞག་པར་གཞིགས་ན་གནས་ཚུལ་དེ་འདྲ་ཞིག་
ཡོང་བ་ཡིན། ད་ཟ་ལོ་མི་ལོ་སྣ་ལ་སྣོམས། གྱོན་ཨེ་ཉན་མི་ཉན་མིག་གིས་ལྟོས་
ཟེར་བས། སྔོན་ལ་བྱི་ལ་དེར་གཅིག་སྟེར་ཞེས་བརྗོད་ནས་བྱི་ལར་སྟེར་སྐབས་ཞི་
མི་ནི་སྐད་ཅིག་ཉིད་དུ་གྲོད་པ་སྦོས་ནས་ཤིའོ། །
ཡང་ཉིན་གཅིག་བུ་མོ་རྒན་འབྲིང་གཉིས་དང་ཨ་མཆོད་ཀྱིས་ཁོ་ཚོ་ཤི་
མེད་པ་ཤེས་ནས་སླར་ཡང་གོས་ཡིད་དུ་འོང་བ་ལ་དུག་སྦྱོར་བྱས་ནས་ཨ་མཆོད་
ཚོང་པའི་ཆས་སུ་བརྫུས་ནས་སོང་ངོ་། །དུས་དེར་ཡང་བུ་འབྲིང་བ་ཚོང་ལ་སོང་
ནས༌བུ༌རྒན༌པ༌དང༌ཆུང༌བ༌གཉིས༌ནང་ལ་བསྡད་ཡོད། དེ་ཕྲལ༌ཚོང༌པས་ང་ཁ་
སྔོན་དེར་ཡོང་མྱོང་ཡང་ད་ཆ་འདི་གར་བ་གམ་གྱི་བཀོད་པ་འདི་ལྟ་བུ་ཞིག་ཆག་
འདུག་ལ། ང་ཡང་ཚོང་བརྒྱབ་ནས་མ་རྩ་ཆེན༌པོ་གསོག་སོང༌བས༌དེ་རིང་ངས་
གནས་ཚང་གཡར་བར་རྩ་ཆེའི་གོས་སྣ་རེ་སྦྱིན་རྒྱུ་ཡིན་པས་ཁྱེད་གཉིས་ཀྱིས་
ཕྲལ་མར་ལུས་སུ་བཞེས་རོགས་གནང་ཟེར་བས། ཁོང་གཉིས་ཀྱིས་ད་ལྟ་ང་ཚོའི་
བུ་འབྲིང་བ་ཚོང་དུ་ཕྱིན་ནས་སླེབས་མ་སོང། ང་ཚོ་ཡབ་ཀྱི་བཀའ་བཞིན་གཅིག་
མེད་ན་གཉིས་ཀྱིས་གྱོན་མི་ཆོག་ཟེར་ནས་གཞོགས་གཅིག་ཏུ་བཞག་གོ །བུ་
འབྲིང་བ་སླེབས་རྗེས་ཁོང་གསུམ་པོས་གོས་ལ་དཔྱད་པས་དུག་ཡོད་པ་ཤེས། དེ་
ཚོ༌ཁོང༌གསུམ༌གྱིས༌ད༌ང༌ཚོ༌གསུམ༌ལ་ཏན་ཏན་དགྲ་ཞིག་འདུག་པས་ཕྱིས་སུ་
གཟབ་ནན་བྱ་དགོས་ཟེར། བཙུན་མོ་རྒན་གཞོན་གཉིས་དང་ཨ་མཆོད་བྱ་ཐབས་
ཟད་ནས་ཨ་མཆོད་ཀྱིས་རྒྱལ་པོའི་སྐུ་མདུན་དུ་བཅར་ནས་རྒྱལ་པོར་གསོལ་དོན།
-39-

ལྷ་སའི་དམངས་ཁྲོད་སྒྲུང་གཏམ།
རྒྱལ་པོ་རིན་པོ་ཆེར་གཏམ་ངན་ཞིག་ཞུ་རྒྱུ་ལ་ངེད་ཚོའི་ལུང་པའི་མདའ་ལ་སྔར་
ཁང་པ་མེད་པར་ཁང་པ་ཞིག་ཆག་ཅིང་། དེའི་ནང་ལ་བུ་གསུམ་འདུག དེ་གསུམ་
ནི་ང་ཚོའི་རྒྱལ་གཞིས་ལ་འགྲན་པ་ཙམ་འདུག དེ་ཡང་སྔར་རྒྱལ་པོ་ཁྱེད་ཀྱིས་
ཚོང་རྒྱག་པར་ཕེབས་སྐབས་ཀྱི་ཆ་ལུགས་གང་བྱེད་པ་བཞིན་བྱེད་ཀྱི་འདུག་ལ་
གལ་སྲིད་དེ་ཚོ་སྔ་ཙམ་ཚར་མ་བཅད་ན་ནམ་ཞིག་རྒྱལ་གཞིས་དེར་ཤོར་ཉེཪ་
འདུག་གོ །བྱས་པས་རྒྱལ་པོ་ན་རེ་ད་འོ་ན་དེ་གསུམ་འདུལ་ཐབས་ཅི་ཡོད་བྱས་
པས་ཨ་མཆོད་ཀྱིས་མནོ་བསམ་གཏོང་ཁུལ་གྱིས་དེའི་ཐབས་ང་ལ་ཡོད་རྒྱལ་པོ་
ཁྱེད་ཀྱིས་ཁོ་གསུམ་བྱ་བི་ར་ཧམ་གསུམ་ལེན་པར་བཏང་ན་འགྲིག བྱ་དེ་ནི་ནོར་
བུའི་རིགས་ཀྱི་བྱ་ཞིག་ཡིན་པས་དེ་ལེན་པར་འགྲོ་མཁན་ཚང་མ་སྔར་ནས་ཇི་
སྲིད་བར་ལོག་ཏུ་མི་སྲིད་པ་དང་མི་རྟ་ཚང་མ་རྡོ་ལ་གྱུར་ཡོད་ཅེས་བཤད། དེ་ནས་
རྒྱལ་པོས་ཕོ་ཉ་མངགས་ཏེ་ཁོ་གསུམ་གྱི་སར་བཏང་ནས་ཁྱེད་ཚོས་ཡུལ་ཆུ་བཏུང་
ནས་ཡུལ་ཁྲིམས་འཁུར་དགོས་པས་ད་རེས་བྱ་བི་ར་ཧམ་གསུམ་ཟེར་བ་ལེན་
པར་འགྲོ་དགོས། གལ་སྲིད་དེ་ལྟར་མ་བྱས་ན་ཁྱོད་ཚོ་འདིར་གནས་སྡོད་བྱེད་མི་
ཆོག་ཟེར་ནས་སོང་།
དེ་ཕྲལ་ཁོང་གསུམ་གྱིས་དེ་སྔོན་ཡབ་ཀྱི་ཞལ་ཆེམས་བཞིན་ཟ་མཉམ་
དང་། གྱོན་ན་གྱོན་མཉམ་བྱེད་དགོས་པ་དེ་དག་ལས་ཟས་དུག་དང་གོས་དུག་
ལས་ཐར་བ་རེད། དེ་རིང་ང་ཚོ་ཤི་ན་མཉམ་ཤི་ཞེས་པའི་ཞལ་ཆེམས་ལ་ཐུག་
འདུག་ཟེར་ནས་བུ་རྒན་པས་སྔོན་ལ་ང་ཕྱིན་ཆོག་དེ་ནས་ཁྱོད་གཉིས་རིམ་གྱིས་
ཤོག་ཟེར་ནས་སྔོན་དུ་ཐོན་ནོ། །བུ་རྒན་པས་དུས་གང་འཚམ་ཕྱིན་རྗེས་བ་གམ་
ཀྲོང་ཀྲོང༌གཅིག་གི་འགྲམ་དུ་མགོ་སྐྲ་དུང་ལྟར་དཀར་བའི་རྒན་མོ་ཞིག་དང་
-40-

འཕྲད། རྒན་མོས་བུ་ཁྱེད་གང་དུ་འགྲོའམ་ཞེས་དྲིས་པས། བུས་ང་བྱ་བི་ར་ཧམ་
གསུམ་ཞེས་པ་ལེན་པར་འགྲོ་མཁན་ཡིན་བྱས་པས་རྒན་མོས་བྱ་དེ་ནི་སྔོན་ཤེས་
ཀྱི་བདག་ཉིད་ཅན་ཞིག་དང་མི་སྐད་ཀྱི་བདག་པོ་ཡིན་པས་ཁྱེད་ཀྱིས་དེ་ལེན་མི་
ཐུབ་ལ་བདག་གི་མེས་པོའི་མེས་པོའི་དུས་ལ་བྱ་དེ་ལོན་པ་གོ་ཐོས་མ་མྱོང་། དེ་
ལས་ཁྱོད་ཡུལ་དུ་སོང་ན་ལེགས་ཅེས་བརྗོད་པས། བུས་ལག་གི་ཐལ་མོ་སྙིང་
ཁར་སྦྱར་ནས་ང་ནི་ཡུལ་དུ་ལོག་ཀྱང་འཆི་རྒྱུ་ཡིན་ལ་འདིར་ཡོང་ཀྱང་འཆི་རྒྱུ་
ལས་མ་མཆིས་པས་དེས་ན་བྱམས་བརྩེའི་རྒན་མོ་ཁྱེད་ཀྱིས་བདག་ལ་སྙིང་རྗེས་
དགོངས་ནས་ལམ་ཞིག་སྟོན་པ་གནང་རོགས་ཞེས་ཐེངས་མང་བཤད་མཐར་རྒན་
མོས་ཁས་མི་ལེན་ཐབས་མེད་བྱུང་། དེ་ནས་རྒན་མོས་སྤུ་འདོག་གྲུ་གུ་ཞིག་ཁྱེར་
ནས་བུ་ལ་དེས་གང་དུ་སོང་ཡང་ཁྱོད་དེའི་རྗེས་སུ་འགྲོ་རྐྱང་གྱིས་ཤིག གྲུ་གུས་
སྒོ་ཕྱེ་གི་རེད་ཅེས་བརྗོད་ནས་གྲུ་གུ་སྒྲིལ་པས་བུ་དེའི་རྗེས་སུ་བསྙེག་ནས་འགྲོ་
སྐབས༌གང་འཚམ་ཞིག་ནས་གྲུ་གུ་དེས་ཏང་ཞེས་པའི་སྒྲ་ཞིག་གྲག་ནས་སྒོ་ཕྱེ་
བས་བུས་དེ་མ་ཐག་བྱ་བི་ར་ཧམ་གསུམ་ཞེས་བརྗོད་པས་མི་རྟ་གཉིས་ཀྱི་ལུས་པོ་
ཕྱེད་ཀ་རྡོ་ལ་གྱུར་དེ་ནས་སྐད་གསུམ་མ་རྫོགས་གོང་ལ་མི་རྟ་གཉིས་ཀྱི་ལུས་པོ་
ཚང་མ་རྡོ་ལ་གྱུར་ནས་ལོག་རྒྱུ་མེད་པར་ལུས་སོ། །
དུས་གང་འཚམ་སོང་རྗེས་བུ་འབྲིང་བའང་གཅེན་པོའི་ལམ་སྣེ་དེད་ནས་
རྒན་མོའི་སར་སླེབས། རྒན་མོས་བུ་ལོག་བྱུང་བསམ་ནས་བུ་རང་གང་འདྲ་བྱས་
ནས་ལོག་ཡོང་བ་ཡིན་ནམ་ཞེས་དྲིས་པས། བུ་འབྲིང་བས་ཁ་སྔོན་ངའི་གཅེན་པོ་
བྱ་བི་ར་ཧམ་གསུམ་ལེན་པར་སོང་ནས་ད་བར་ལོག་ཏུ་མི་སྣང་བས་ང་རང་སླར་
དེ་ལེན་པར་འགྲོ་མཁན་ཡིན་ཞེས་བརྗོད། ཡང་རྒན་མོས་ད་འོ་ན་བུ་ཁྱོད་རྒན་
-41-

ལྷ་སའི་དམངས་ཁྲོད་སྒྲུང་གཏམ།
མོའི་ཁ་ཏ་བསླབ་བྱར་ཉན་ནས་ལོག་ན་དགའ་ཚེ་ཐར་ལ་འགྲོ་ཐུབ། དེ་མིན་ན་
གཅེན་པོའི་ལམ་དུ་འཇུག་ངེས་རེད། བྱ་དེ་སྔར་མི་རབས་མང་པོས་ལེན་པར་
སོང་ཡང་ད་བར་ལེན་ཐུབ་མཁན་ནི་གཅིག་ཀྱང་མེད་ཟེར་རོ།
།བུ་འབྲིང་བས་ད་
ང་མ་ཕྱིན་ཚེ་རྒྱལ་པོའི་བཀའ་ལས་ལྡོག་ཐབས་མེད། རྒན་མོ་སྐུ་ཉིད་ཀྱིས་སང་
ཉིན༌ང༌ལ༌ལམ༌ཞིག༌སྟོན༌རོགས༌ཞེས་བརྗོད། རྒན་མོས་ཡང་གོང་བཞིན་གྲུ་གུ་
སྒྲིལ་ནས་བུ་འབྲིང་བར་ལམ་བསྟན་པས་དེ་ཡང་བུ་རྒན་པ་ལྟར་མི་རྟ་གཉིས་རྡོ་
ལ་གྱུར་ནས་ལོག་ཐབས་བྲལ། གཅེན་པོ་གཉིས་ཀ་ལོག་ཏུ་མི་ཡོང་བས་བུ་ཆུང་
བས༌ད༌ང༌ཡང༌མ༌ཕྱིན༌ན༌འགྲིག་ཐབས་མེད། ངེད་གསུམ་འཆི་ན་མཉམ་འཆི།
གསོན་ན་མཉམ་གསོན་དགོས་པའི་ཡབ་དམ་པའི་ཞལ་ཆེམས་ཡོད་སྙམ་ནས་བྱ་
བི་ར་ཧམ་གསུམ་ལེན་པར་ཆས་སོ། །5pp
བུ་ཆུང༌བའང་སྔར་བཞིན་རྒན་མོའི་སར་འབྱོར་བ་དང་རྒན་མོས་ཀྱང་
ཡང༌ཡང༌འགྲོ་མི་ཉན༌བཤད༌ཀྱང༌འགོག་མི་ཐུབ་པར་གྱུར། གོང་བཞིན་ལམ་
བསྟན་ནས་གྲུ་གུ་སྒྲིལ་བས་སྒོ་ཕྱེ་ཕྲལ་བུས་ཁང་པ་དེའི་ནང་གི་མི་རྟ་མང་པོ་རྡོའི་
གཟུགས་སུ་འཁོད་ཡོད་པར་འགོ་གཡེང་ཏེ་བྱ་དེའི་མིང་འབོད་རྒྱུ་བརྗེད་ནས་ཡ་
མཚན་ཆེ་བ་ལ་དེའི་ནང་རྡོའི་མི་དང་རྡོའི་རྟ་རེད་འདུག་ཅེས་ལབ་པ་དང་དེ་རྗེས་
རང་གི་གཅེན་པོ་གཉིས་ཀྱང་དེར་ཡོད་པ་རིག་ནས་ངའི་གཅེན་པོ་གཉིས་ཀྱང་
འདི་ན་འདུག་ཅེས་ངག་ལམ་ནས་ཐལ་བས་དེར་ཡོད་རྡོ་མི་དང་རྡོ་རྟ་ཚང་མ་སོས་
པར་གྱུར་རོ། །དེ་ནས་ཁོ་གསུམ་གྱིས་བྱ་བི་ར་ཧམ་གསུམ་ཞེས་